  Виталий Пронин «Маршруты России» нимо этнотуристической экспедицие ӧтё блогеръёсты, видеоблогеръёсты, журналистъёсты, йӧскалык политикаен но туризмен герӟаськем ӧнерчиосты. Экспедиция туэ 2-тӥзэ ортчоз. Отчы пыриськисьёс тодматскозы Россиысь калыкъёслэн культураосынызы, пӧртэм музейёсы, адӟытонъёсы, тунсыко интыосы вуылозы. Экспедицилэн йылпумъянэз луоз трэвел-шоу, кудзэ дасялозы асьсэос егитъёс.Кык маршрут луоз. Нырысетӥез 25-тӥ инвожое - 2-тӥ пӧсьтолэзе Забайкальской краетӥ, Бурятиетӥ, Иркутулосвылэтӥортчоз. Егитъёс Байкал ты доры но вуылозы. Кыкетӥез маршрут 13-тӥ-19-тӥ гудырикошконэ асьме палъёсы кожоз. Башкириетӥ, Марий Элэтӥ, Татарстанэтӥ, Удмуртиетӥ но Чувашиетӥ ортчоз.Экспедицие пыриськыны быгато 18-30 аресъем муртъёс. Отчы шедён понна кулэ «Молодёжь России» сайтын куриськон кельтыны. Егитъёслэн вотэс бамъёсысьтызы подписчикъёслэсь лыдзэс но чаклалозы. Кинлэн подписчикъёсыз тросгес, солэн луонлыкез экспедицие шедьыны уногес.Мария Емельянова Теги: Егитъёс  